CELEX: 62009CN0030
Language: bg
Date: 2009-01-22 00:00:00
Title: Дело C-30/09: Иск, предявен на 22 януари 2009 г.  — Комисия на Европейските общности/Португалска република

4.4.2009   
            
            
               BG
            
            
               Официален вестник на Европейския съюз
            
            
               C 82/15
            
         Иск, предявен на 22 януари 2009 г. — Комисия на Европейските общности/Португалска република
   (Дело C-30/09)
   (2009/C 82/27)
   Език на производството: португалски
   Страни
   
      Ищец: Комисия на Европейските общности (представители: A. Sipos и P. Guerra e Andrade)
   
      Ответник: Португалска република
   Искания на ищеца
   
               —
            
            
               да се установи, че като не е изготвила външни планове за действие при извънредни ситуации за предприятията, за които трябва да има такива планове, Португалската република не е изпълнила задълженията си по член 11 от Директива 96/82/ЕО на Съвета от 9 декември 1996 година относно контрола на опасностите от големи аварии, които включват опасни вещества (1), изменена с Директива 2003/105/ЕО на Европейския парламент и на Съвета от 16 декември 2003 година;
            
         
               —
            
            
               да се осъди Португалската република да заплати съдебните разноски.
            
         Правни основания и основни доводи
   От писмата, изпратени от португалските органи на Комисията, е видно, че нито едно от предприятията, за които трябва да се изработят планове за действие при извънредни ситуации, няма одобрен външен план за действие при извънредни ситуации по смисъла на директивата.
   Член 11 от Директива 96/82 задължава държавите-членки да следят за това, че операторите ще предоставят на компетентните органи необходимата информация, за да им се даде възможност да изготвят външните планове за действие при извънредни ситуации. Компетентните органи са натоварени с изготвянето на тези планове.
   Съгласно член 11, параграф 4 от директивата вътрешните и външните планове за действие при извънредни ситуации се преразглеждат, проверяват, ревизират и актуализират на интервали от време, не по-дълги от три години.
   Според информацията, предоставена от самата португалска администрация, в Португалия не е изпълнено нито едно от тези задължения.
   
      (1)  ОВ L 10, стр. 13; Специално издание на български език, 2007 г., глава 5, том 4, стр. 8.